Official Journal L 357 , 31/12/2002 P. 0072 - 0090



Ir-Regolament tal-Kummissjoni (KE, EURATOM) Nru 2343/2002 tad-19 ta' Diċembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej It-TITOLU I MATERJA TAS-SUĠĠETT It-TITOLU II PRINĊIPJI TAL-BUDGET Il-Kapitolu 1 Prinċipji ta' unita u ta' eżatezza tal-budget Il-Kapitolu 2 Prinċipju ta' annwalita Il-Kapitolu 3 Prinċipju ta' ekwilibriju Il-Kapitolu 4 Prinċipju ta' unità ta' kontijiet Il-Kapitolu 5 Prinċipju ta' universalita‘ Il-Kapitolu 6 Prinċipju ta' speċifikazzjoni Il-Kapitolu 7 Prinċipju ta' treġija finanzjarja tajba Il-Kapitolu 8 Prinċipju tat-trasparenza It-TITOLU III STABBILIMENT U STRUTTURA TAL-BUDGET Il-Kapitolu 1 Stabbiliment tal-budget Il-Kapitolu 2 Struttura u presentazzjoni tal-budget It-TITOLU IV IMPLIMENTAZZJONI TAL-BUDGET Il-Kapitolu 1 Dispożizzjonijiet ġenerali Il-Kapitolu 2 Atturi finanzjarji Sezzjoni 1 Prinċipju tas-segregazzjoni tad-dmirijiet Sezzjoni 2 Uffiċċjal li jawtorizza Sezzjoni 3 Uffiċjal tal-kontijiet Sezzjoni 4 Amministratur tal-flus akkont Il-Kapitolu 3 Responsabbilta’ ta' l-atturi finanzjarji Sezzjoni 1 Regoli Ġenerali Sezzjoni 2 Regoli li jgħoddu għall-uffiċċjali bid-delegazzjoni jew sottodelegazzjoni li jawtorizzaw Sezzjoni 3 Regoli li jgħoddu għall-uffiċċjal tal-kontijiet u għall-amministraturi tal-flus akkont Il-Kapitolu 4 Operazzjonijiet ta' dħul Sezzjoni 1 Dispożizzjonijiet Ġenerali Sezzjoni 2 Stimi ta' ammonti dovuti Sezzjoni 3 Stabbiliment ta' ammonti dovuti Sezzjoni 4 Awtorizzazzjoni għall-irkupru Sezzjoni 5 Irkupru Sezzjoni 6 Dispożizzjonijiet li jgħoddu għal miżati u spejjeż Il-Kapitolu 5 Operazzjonijet ta' nfiq Sezzjoni 1 Infiq ta' impenni Sezzjoni 2 Validazzjoni ta' l-infiq Sezzjoni 3 Awtorizzazzjoni ta' nfiq Sezzjoni 4 Ħlas ta' spejjeż Sezzjoni 5 Limiti ta' żmien għal operazzjonijiet ta' nfiq Il-Kapitolu 6 Sistemi ta' l-Informatika Il-Kapitolu 7 Awditur intern It-TITOLU V KSIB It-TITOLU VI KONĊESSJONIJIET MOGĦTIJA MILL-KOMUNITÀ It-TITOLU VII PRESENTAZZJONI TAL-KONTIJIET U ŻAMM TAL-KOTBA Il-Kapitolu 1 Presentazzjoni tal-kontijiet Il-Kapitolu 2 Żamm tal-kotba Sezzjoni 1 Dispożizzjonijiet Komuni Sezzjoni 2 Kontijiet Ġenerali Sezzjoni 3 Kontijet tal-budget Il-Kapitolu 4 Inventarju tal-propjeta It-TITOLU VIII VERIFIKA ESTERNA U RILAXX Il-Kapitolu 1 Verifika esterna Il-Kapitolu 2 Rilaxx It-TITOLU IX DISPOSIZZJONIJET TRANSITORJI U FINALI IL-KUMMISSJONI TAL-KOMUNITAJIET EWROPEJ, Wara li kkunsidraw ir-Regolament tal-Kunsill (KE, Euratom) Nru 1605/2002 tal-25 Ġunju 2002 dwar ir-Regolament Finanzjarju lijgħodd għall-budget ġenerali tal-Komunitajiet Ewropej u b'mod partikolari l-Artikolu 185(1) tiegħu [1], Wara li kkunsidraw il-fehma tal-Parlament Ewropew [2]; Wara li kkunsidraw il-fehma tal-Kunsill [3], Wara li kkunsidraw il-Fehma tal-Qorti ta' l-Awdituri [4]; Billi: (1) L-entitajiet tal-Komunità stabbiliti biex jagħmlu xi attivitajiettal-Komunità għandhom personalita legali u għalhekk il-budget tagħhom stess li jkun irregolat b'regoli finanzjarji speċifiċi. (2) Biex tkun żgurata ċertu konsistenza f'dawn ir-regolamenti meta mqabblin mar-Regolament (KE, Euratom) Nru 1605/2002 ("ir-Regolament Finanzjarju Ġenerali" minn hawn ‘il quddiem) u skond l-Artikolu 185(1) ta' dak ir-Regolament, dan ir-Regolament Finanzjarju strutturali jrid jippreskrivi r-regoli li jirregolaw l-istabbiliment, l-implimentazzjoni u l-iskrutinju tal-budget ta' l-entitajiet imsemmijin tal-Komunità li tassew jirċievu konċessjonijiet mill-budget tal-Komunità ("entitajiet tal-Komunità" minn hawn ‘il quddiem). Kull waħda mill-entitajiet tal-Komunità taddotta r-regoli finanzjarji tagħha minn fuq dan ir-Regolament Finanzjarju strutturali, li, kif indikat fl-Artikolu 185 imsemmi hawn fuq, jistgħu jinbidlu mir-Regolament Finanzjarju strutturali skond il-ħtiġiet tat-treġija speċifiċi ta' dawk l-entitajiet, iżda bil-kunsens tal-Kummissjoni biss. (3) Dan ir-Regolament Finanzjarju strutturali, bħar-Regolament Finanzjarju ġenerali, jgħid biss il-prinċipji ġenerali u r-regoli bażiċi li jirregolaw il-qasam tal-budget ikkonċernat, filwaqt li dawn l-entitajiet jistgħu sussegwentement jaddottaw disposizzjonijet iddettaljati biex ir-regolamenti finanzjarji tagħhom jinftehmu aħjar. (4) L-erba' prinċipji fondamentali tal-liġi tal-budget (unita', universalita', speċifikazzjoni, annwalita') u l-prinċipji ta' l-ekwilibriju, unita' tal-kontijiet, treġija finanzjarja tajba u tat-trasparenza iridu jkunu riaffermati għall-istabbiliment u l-implimentazzjoni tal-budget. (5) Hu meħtieġ li l-poteri u r-responsabbiltajiet tal-uffiċċjal tal-kontijiet, l-awditur intern u l-uffiċċjali li jawtorizzaw ikunu ddefiniti. L-imsemmija l-aħħar għandhom responsabbilta sħiħa tal-ħidmiet kollha ta' dħul u infiq li jsiru taħt l-awtorita' tagħhom u għandhom jiżammu responsabbli għall-azzjonijiet tagħhom, ukoll bi proċedimenti dixxiplinari fejn meħtieġ. (6) Bħall-istituzzjonijiet, dawn l-entitajiet tal-Komunità ma jistgħux jisilfu flus, skond l-Artikolu 14 tar-Regolament Finanzjarju ġenerali. (7) Il-funzjoni tal-verifika interna fl-entitajiet tal-Komunità irid jagħmilha l-awditur intern tal-Kummissjoni, li għalhekk ikun dak li jiggarantixxi l-konsistenza tas-sistema u l-mod kif taħdem skond l-Artikolu 185(3) tar-Regolament Finanzjarju ġenerali. (8) L-iskeda biex ikun stabbilit il-budget, biex ikunu ppreżentati l-kontijiet u biex jingħata r-rilaxx iridu jkunu allineati fuq id-dispożizzjonijiet ekwivalenti tar-Regolament Finanzjarju ġenerali, u l-awtorita responsabbli li tagħti r-rilaxx lill-entitajiet tal-Komunità trid tkun l-istess bħal tal-budget ġenerali (l-Artikolu 185(2) tar-Regolament Finanzjarju ġenerali) (9) Ir-regoli għaż-żamm tal-kotba applikati għall-entitajiet tal-Komunità iridu jħallu li ssir konsolidazzjoni mal-kontijiet ta' l-istituzzjonijiet, u għal dan il-għan iridu jkunu addottati mill-uffiċċjal tal-kontijiet tal-Kummissjoni skond l-Artikolu 133 tar-Regolament Finanzjarju ġenerali il-ġdid. (10) Skond l-Artikolu 46 tar-Regolament Finanzjarju ġenerali, il-pjan ta' stabbiliment issa jrid jingħata lill-awtorita tal-budget għall-approvazzjoni. (11) Kull entità jista' jkollha aċċess għall-panel imsemmi fl-Artikolu 66(4) tar-Regolament Finanzjarju ġenerali stabbilit mill-Kummissjoni biex jeżamina irregolaritajiet ħalli tkun titsta' ssir evalwazzjoni simili ta' każi identiċi. (12) Minħabba li jirċievu konċessjoni imħallsa mill-budget tal-Komunità, l-entitajiet tal-Komunità iridu jżommu strettament l-istess ħtiġiet ta' l-istituzzjonijiet għall-għoti ta' appalti u konċessjonijiet pubbliċi, sakemm dawn l-appalti u konċessjonijiet huma awtorizzati mill-Istrumenti li jistabbilixxu dawn l-entitajiet; għaldaqstant tkun biżżejjed referenza għad-disposizzjonijet rilevanti tar-Regolament Finanzjarju ġenerali. (13) Bħall-istituzzjonijiet, l-entitajiet tal-Komunità jistgħu, biex jagħmlu l-kompiti li jingħatawlhom, Iħaddmu entitajiet tas-settur privat esterni biss fejn meħtieġ u mhux għal kompiti li jinvolvu xi missjoni tas-servizz pubbliku jew l-użu ta' xi poteri ta' ġudizzji diskrezjonali, biex ikun garantit li kull entità hi marbuta li tagħti rendikont ta' għemilha fl-implimentazzjoni tal-budget tagħha u żżomm ma' l-għanijiet li ngħatat meta ġiet magħmula. (14) Bħala appoġġ għat-talbiet biex jitħallsu s-sussidju tal-Komunità, l-entitajiet tal-Komunità iridu jbassru d-dħul u l-infiq, u l-fondi li l-Komunitajiet iħallsu għal dak is-sussidju iridu jagħtu imgħax għal benefiċju tal-Komunitajiet. (15) Irid ikun hemm dispożizzjonijiet speċifiċi biex jorganizzaw il-ġbir ta' miżati u spejjeż, li huma waħda mir-riżorsi ta' dawn l-entitajiet. (16) Minħabba l-ħtiġiet statutorji ġejjin mill-istrumenti li jistabbilixxu l-entitajiet tal-Komunità, il-proċedura biex ikunu ppreżentati l-kontijiet trid tkun addottata u ssir dispożizzjoni biex il-bord ta' treġija jagħti fehmtu dwar il-kontijiet. (17) L-istruttura l-ġdida tal-budget addottata fir-Regolament Finanzjarju ġenerali trid tintuża ukoll mill-entitajiet tal-Komunità sakemm dan hu ġġustifikat bin-natura ta' l-attivitajiet tagħhom. (18) Id-dispożizzjonijiet tar-Regolament Finanzjarju ġenerali li għandhom jiddaħħlu f'dan ir-regolament huma biss dawk li jgħoddu għall-entitajiet tal-Komunità. B'mod partikolari dan ir-Regolament għalhekk m'għandux jinkludi d-dispożizzjonijiet relatati ma' meddiet ta' attivita li m'għandhomx x'jaqsmu ma' l-entitajiet tal-Komunità, il-metodi varji ta' implimentazzjoni li jagħmlu l-kunċett ta' esternalizzazzjoni u t-tagħrif dwar il-budget li għandu jintbagħat lill-Parlament Ewropew u lill-Kunsill. Barra minn hekk, uħud biss mill-kategoriji ta' dħul assenjat fir-Regolament Finanzjarju ġenerali għandhom jitqiesu u, finalment, il-proċedura għat-trasferiment ta' l-appropjazzjonijiet u l-istabbiliment tal-budget iridu jkunu inqas iddettaljati u inqas kumplessi, ADOTTAT DIN ID-DEĊIŻJONI: TITOLU I MATERJA TAS-SUĠĠETT Artikolu 1 Dan ir-Regolament jgħid eżatt ir-regoli essenzali li jistgħu jiżvijaw minnhom l-entitajiet tal-Komunità meta l-ħtiġiet operazzjonali speċifiċi tagħhom jitolbu hekk biss u bil-kunsens minn qabel tal-Kummissjoni skond l-Artikolu 185 tar-Regolament tal-Kunsill (KE, Euratom) Nru 1605/2002 ("ir-Regolament Finanzjarju ġenerali" minn hawn ‘il quddiem). Artikolu 2 Għall-għanijiet ta' dan ir-Regolament: 1. "Entità tal-Komunità" tfisser entità msemmija fl-Artikolu 185(1) tar-Regolament Finanzjarju ġenerali; 2. "Bord ta' treġija" tfisser l-entità interna ewlenija ta' l-entità tal-Komunità li għandha r-responsabbilta' li tieħu deċiżjonijiet dwar kwistjonijiet finanzjarji u tal-budget, irrispettivament mill-isem li ngħatat fl-istrument kostitwenti ta' l-entità tal-Komunità; 3. "Direttur" tfisser il-persuna li għandha r-responsabbilta' li timplimenta d-deċiżjonijiet tal-bord ta' treġija u l-budget ta' l-entità tal-Komunità bħala uffiċċjal li jawtorizza, irrispettivament mit-titolu mogħti lilu/ha fl-istrument kostitwenti ta' l-entità tal-Komunità; 4. "Istrument kostitwenti" tfisser l-istrument tal-liġi tal-Komunità li jirregola l-aspetti ewlenin tal-ħolqien u t-tħaddim ta' l-entità tal-Komunità; 5. "awtorita tal-budget" tfisser il-Parlament Ewropew u l-Kunsill ta' l-Unjoni Ewropea. TITOLU II PRINĊIPJI TAL-BUDGET Artikolu 3 L-istabbiliment u l-implimentazzjoni tal-budget ta' l-entità tal-Komunità ("il-budget" minn hawn ‘il quddiem) trid tħares il-prinċipji ta' l-unita u l-eżatezza tal-budget, annwalita, ekwilibriju, unita tal-kontijiet, universalita, speċifikazzjoni, treġija finanzjarja tajba u trasparenza kif previst f'dan ir-Regolament. KAPITOLU 1 Prinċipji ta' unita' u eżattezza tal-budget Artikolu 4 Il-budget huwa l-istrument li, għal kull sena finanzjarja, jbassar u jawtorizza d-dħul u l-infiq meqjus meħtieġ għall-entità tal-Komunità. Artikolu 5 Il-budget ikun fih: (a) id-dħul proprju ġej minn miżati u spejjeż li l-entità tal-Komunità awtorizzta tiġbor bis-saħħa tal-kompiti fdati lilha, u kull dħul ieħor; (b) dħul magħmul mill-kontribuzzjonijiet finanzjarji ta' l-Istati Membri li qed jilqgħuha; (ċ) sussidju konċess mill-Komunitajiet Ewropej; (d) dħul assenjat lill-infiq speċifiku skond l-Artikolu 19(1); (e) l-ispejjez ta' l-entità tal-Komunità, inkluzi spejjeż ta' amministrazzjoni. Artikolu 6 1. Ma jsirx dħul jew infiq qabel ma dan itniżżel taħt intestaura fil-budget.. 2. Appropjazzjoni ma tiddaħħalx fil-budget sakemm mhux għal spiża meqjusa meħtieġa. 3. L-ebda nefqa li tkun ikbar mill-appropjazzjonijiet awtorizzati mill-budget ma tista' tkun marbuta jew awtorizzata. KAPITOLU 2 Prinċipju ta' annwalita Artikolu 7 L-appropjazzjonijiet mdaħħlin fil-budget ikunu awtorizzati għal sena finanzjarja waħda li tkun tgħodd mill-1 ta' Jannar sal-31 ta' Diċembru. Artikolu 8 1. Il-budget ikun fih appropjazzjonijiet ddiferenzati u mhux, li jkunu magħmulin minn appropjazzjonijiet ta' impenn u appropjazzjonijiet ta' pagament. 2. Appropjazzjonijiet ta' impenn ikopru l-prezz ta' impenni legali mibdijin tul is-sena finanzjarja kurrenti. 3. Approprjazzjonijiet ta' pagament ikopru pagamenti magħmula biex ikunu onorati impenni legali mibdijin fis-sena finanzjarja kurrenti u/jew snin finanzjarji ta' qabel. 4. Appropjazzjonijiet amministrativi ma jkunux iddifferenzati. Infiq amministrattiv ġej minn appalti li jkopru perjodi li jestendu għal qabel is-sena finanzjarja, jew skond prattika lokali jew rigward fornitura ta' tagħmir, jitħallsu mill-budget tas-sena finanzjarja li tkun sar fiha. Artikolu 9 1. Id-dħul ta' l-entità tal-Komunità msemmi fl-Artikolu 5 jiddaħħal fil-kontijiet tas-sena finanzjarja skond l-ammonti miġbura matul is-sena finanzjarja. 2. Id-dħul ta' l-entità tal-Komunità iqajjem ammont daqsu ta' appropjazzjonijiet għall-pagamenti. 3. L-appropjazzjonijiet awtorizzati fil-budget għal sena jistgħu jintużaw biss biex jagħmlu tajjeb għall-infiq allokat u mħallas f'dik is-sena finanzjarja, u biex ikopri ammonti dovuti minn appropjazzjonijiet minn snin finanzjarji ta' qabel. 4. L-impenni jiddaħħlu fil-kontijiet fuq il-bażi ta' l-impenni legali li jkunu saru sal-31 ta' Diċembru. 5. Pagamenti jiddaħħlu fil-kontijiet għal sena finanzjarja fuq il-bażi ta' pagamenti li għamel l-uffiċċjal tal-kontijiet sal-31 ta' Diċembru, l-iktar tard, ta' dik is-sena. Artikolu 10 1. Approprjazzjonijiet li ma jkunux intużaw sa' l-aħħar tas-sena finanzjarja li jkunu ddaħħlu għaliha jitħassru. Madankollu, b'deċiżjoni tal-bord ta' treġija li trid issir sal-15 ta' Frar, jistgħu jinġarru biss għas-sena finanzjarja li jmiss, skond il-paragrafi 2 sa 8. 2. Approprjazzjonijiet li għandhom x'jaqsmu ma' spejjeż ta' persunal ma jistgħux jinġarru. 3. Appropjazzjonijiet biex jintrabtu appropjazzjonijiet iddifferenzati u appropjazzjonijiet mhux iddefferenzati li għadhom mhux marbutin sa għeluq is-sena finanzjarja jistgħu jinġarru, rigward l-ammonti li jikkorispondu ma' appropjazzjonijiet ta' impenn li l-biċċa l-kbira ta' l-istadji preparatorji tal-proċedura ta' l-irbit tagħhom, li tkun iddefinita fir-regoli li jimplimentaw ir-regolament finanzjarju ta' kull entità tal-Komunità, tkun tlestiet sal-31 ta' Marzu tas-sena ta' wara. 4. Appropjazzjonijiet biex jitħallsu l-appropjazzjonijiet iddifferenzati jistgħu jinġarru rigward l-ammonti meħtieġa biex jagħmlu tajjeb għal impenni eżistenti jew impenni li għandhom x'jaqsmu ma' appropjazzjonijiet ta' impenn li jkunu nġarru, meta l-appropjazzjonijiet pprovduti għall-intestaturi relevanti fil-budget għas-sena finanzjarja ta' wara ma jlaħħqux mal-ħtiġiet. L-entità tal-Komunità l-ewwel għandha tuża l-appropjazzjonijiet awtorizzati għas-sena finanzjarja kurrenti u ma tużawx l-appropjazzjonijiet li jkunu nġarru qabel ma jkunu eżawriti l-appropjazzjonijiet msemmija qabel. 5. Appropjazzjonijiet mhux iddifferenzjati li jikkorrispondu ma' obbligi kkuntrattati kif suppost f'għeluq is-sena finanzjarja jinġarru awtomatikament għas-sena finanzjarja ta' wara biss. 6. Approprjazzjonijiet li jkunu nġarru u li ma jkunux intrabtu sal-31 ta' Marzu tas-sena N + 1 jitħassru awtomatikament. Approprjazzjonijiet li jkunu nġarru b'dan il-mod iridu jkunu identifikati fil-kontjiiet. 7. L-approprjazzjonijiet disponibbli fil-31 ta' Diċembru li jkunu ġejjin mid-dħul assenjat imsemmi fl-Artikolu 19 jinġarru awtomatikament. L-approprjazzjonijiet disponibbli li jikkorispondo mad-dħul assenjat li jkun inġarr iridu jintużaw l-ewwel. Artikolu 11 Meta jinħallu l-ammonti, minħabba li ma tkunx saret implimentazzjoni jew ma tkunx saret implimentazzjoni sħiħa ta' azzjonijiet li dawn l-ammonti kienu allokati għalihom, f'sena finanzjarja wara dik li l-appropjazzjonijiet intrabtu, l-appropjazzjonijiet kkonċernati jitħassru. Artikolu 12 L-approprjazzjonijiet imdaħħlin fil-budget jistgħu jintrabtu mill-1 ta' Jannar, malli l-budget ikun definittiv. Artikolu 13 1. Mill-15 ta' Novembru ta' kull sena, spejjeż amministrattivi ta' rutina jistgħu ikunu allokati bil-quddiem ma' l-appropjazzjonijiet pprovduti għas-sena finanzjarja ta' wara. Irbit hekk madankollu ma jistax ikunu ikbar minn kwart ta' l-appropjazzjonijiet fl-intestatura korrispondenti tal-budget għas-sena finanzjarja kurrenti. Ma jistgħux jgħoddu għal spejjeż ġodda ta' tip li ma jkunx għadu approvat fil-prinċipju fl-aħħar budget addottat kif suppost. 2. Infiq li jrid jitħallas bil-quddiem, per eżempju kera, jista' jagħti lok għal pagamenti mill-1 ta' Diċembru ‘l quddiem li jitħallsu mill-appropjazzjonijiet għas-sena finanzjarja ta' wara. Artikolu 14 1. Jekk il-budget ta' l-entità tal-Komunità ma jkunx addottat għal kollox fil-bidu tas-sena finanzjarja, ir-regoli li ġejjin ikunu jgħoddu għall-irbit u l-ħlas ta' nfiq li setgħu kienu mniżżlin taħt intestatura speċifika tal-budget bħala parti mill-implimentazzjoni ta' l-aħħar budget addottat kif suppost. 2. L-irbit jista' jsir għal kull Kapitolu sa mhux iktar minn kwart ta' l-appropjazzjonijiet totali awtorizzati fil-kapitolu kkonċernat għas-sena finanzjarja ta' qabel, u parti minn kull tnax għal kull xahar li jkun għadda. Pagamenti jistgħu isiru kull xahar għal kull kapitolu sa mhux iktar minn parti minn kull tnax ta' l-appropjazzjonijiet awtorizzati fil-kapitolu kkonċernat għas-sena finanzjarja ta' qabel. Il-limitu ta' l-appropjazzjonijiet previst fir-rendikont ta' l-istimi tad-dħul u l-infiq ma' jistax jinqabeż. 3. Fuq talba tad-direttur, jekk ikun meħtieġ mill-azzjoni ta' l-entità tal-Komunità u t-treġija, il-bord ta' treġija jista' jawtorizza fl-istess ħin żewġ partijiet jew iktar minn kull tnax, provviżorjament, kemm għal impenni kif ukoll għal pagamenti, barra minn dawk li huma awtomatikament disponibbli bid-dispożizzjonijiet tal-paragrafi 1 u 2. Il-partijiet minn tnax l-oħrajn ikunu awtorizzati bis-sħiħ u ma jistgħux jinqasmu. KAPITOLU 3 Prinċipju ta' l-ekwilibriju Artikolu 15 1. Id-dħul mill-budget u appropjazzjonijiet għall-pagamenti iridu jibbilanċjaw lil xulxin. 2. Appropjazzjonijiet għall-impenni ma jistgħux jaqbżu l-ammont ta' sussidju tal-Komunità, id-dħul proprju u kull dħul ieħor imsemmi fl-Artikolu 5. 3. L-entità tal-Komunità ma tistax tislef. 4. Fondi li jitħallsu lill-entità tal-Komunità iridu jkunu ta' sussidju biex jibbilanċja, fil-budget tagħha stess, li jgħodd bħala finanzjament minn qabel fis-sens ta' l-Artikolu 81(1)(b)(i) tar-Regolament Finanzjarju ġenerali. Artikolu 16 1. Jekk il-bilanċ tal-kont tal-kwantitajiet maħdumin fis-sens ta' l-Artikolu 81 ikun pożittiv irid jerġa' jitħallas lill-Kummissjoni sakemm jintlaħaq l-ammont tas-sussidju tal-Komunità li jkun tħallas matul is-sena. Il-parti tal-bilanċ li tkun qabżet l-ammont tas-sussidju mħallas mill-Komunità matul dik is-sena trid tiddaħħal fil-budget għas-sena finanzjarja ta' wara bħala dħul. Id-differenza bejn is-sussidju tal-Komunità li jkun iddaħħal fil-budget u dik li tassew tħallset lill-entità titħassar. 2. Jekk il-bilanċ tal-kont tal-kwantitajiet maħdumin fis-sens ta' l-Artikolu 81 ikun negattiv, jerġa jiddaħħal fil-budget tas-sena finanzjarja ta' wara. 3. Id-dħul jew appropjazzjonijiet għall-pagament jiddaħħlu fil-budget waqt il-proċedura tal-budget bl-ittra tal-proċedura li tagħmel l-emenda jew, jekk l-implimentazzjoni tal-budget tkun fis-seħħ, permezz ta' budget li jagħmel emendi. KAPITOLU 4 Prinċipju ta' l-unità ta' kontijiet Artikolu 17 Il-budget jitħejja u jkun implimentat bl-ewro u l-kontijiet ikunu ppreżentati bl-ewro. Madankollu, għall-iskop ta' dħul u nfiq ta' flus, l-uffiċċjal tal-kontijiet u, fil-każ ta' kontijiet ta' flus akkont, l-amministraturi tal-flus akkont, ikunu awtorizzati biex jagħmlu operazzjonijiet f'muniti nazzjonali kif preskritt fir-regoli finanzjarji ta' kull entità tal-Komunità. KAPITOLU 5 Prinċipju ta' l-universalita Artikolu 18 Dħul totali jrid jagħmel tajjeb għat-total ta' l-appropjazzjonijiet ta' pagament, bla ħsara għall-Artikolu 19. Id-dħul u l-infiq kollu jiddaħħal kollu mingħajr ma wieħed jaġġusta lill-ieħor, bla ħsara għall-Artikolu 21. Artikolu 19 1. Il-punti ta' dħul li ġejjin iridu jintużaw biex Iħallsu oġġetti speċifiċi ta' nfiq: (a) dħul allokat għal skop speċifiku, bħal dħul minn fondazzjonijiet, sussidji, rigali u legati; (b) kontribuzzjonijiet lill-attivitajiet ta' l-entità tal-Komunità minn Stati Membri, pajjiżi mhux membri jew entitajiet mixxelanji, sakemm dan hu previst fil-ftehim milħuq bejn l-entità tal-Komunità u l-istati Membri, pajjiżi mhux membri jew entitajiet imdaħħlin. 2. Il-punti kollha ta' dħul fis-sens tal-paragrafu 1 ikopru l-infiq dirett jew indirett li jinqala' mill-attivita jew skop ikkonċernati. 3. Il-budget ikollu intestaturi biex jakkomoda l-kategorji ta' dħul assenjat imsemmijin fil-paragrafu 1 u kull fejn jista' jkun irid juri l-ammont. Artikolu 20 1. Id-direttur jista' jilqa' kull donazzjoni li ssir lill-entità tal-Komunità, bħalma huma fondazzjonijiet, sussidji, rigali u legati. 2. Aċċettazzjoni ta' donazzjonijiet lijistgħu jinvolvu xi prezz finanzjarju ikunu suġġetti għall-awtorizzazzjoni minnqabel tal-bord tat-treġija, li jrid jiddeċiedi fi żmien xahrejn mid-data li tingħatalu t-talba. Jekk il-bord ta' treġija ma jiħux deċiżjoni f'dak iż-żmien id-donazzjoni titqies milqugħa. Artikolu 21 1. Ir-Regolament Finanzjarju ta' kull entità tal-Komunità tispeċifika l-każi meta xi ammonti jistgħu jitnaqqsu minn talbiet għall-ħlas, fatturi jew rendikonti, li mbagħad jitgħaddew għall-ħlas ta' l-ammont nett. Skont, rifużjonijiet u tnaqqis fuq fatturi u talbiet għall-ħlas ma jiddaħħalx bħala dħul ta' l-entità tal-Komunità. 2. L-ammont ex-tax sħiħ tal-prezz ta' prodotti jew servizzi mogħtija lill-entità tal-Komunità jitħallsu mill-budget, fejn jinkorporaw it-taxxi mogħtija lura: (a) jew mill-Istati Membri skond il-Protokoll fuq il-Privileġġi u Immunitajiet tal-Komunitajiet Ewropej, sakemm tgħodd għall-entità tal-Komunità; (b) jew minn Stat Membru jew pajjiż mhux membru fuq bażi ta' ftehim rilevanti ieħor. Kull taxxa nazzjonali li trid titħallas temporanjament mill-ektkom taħt l-ewwel sottoparagrafu tiddaħħal f'kont sospiż sakemm jingħataw lura mill-Istat ikkonċernat. 3. Kull bilanċ negattiv jiddaħħal fil-budget bħala nfiq. 4. Jistgħu isiru aġġustamenti għal differenzi ta' tibdil li jiġru waqt l-implimentazzjoni tal-budget. Il-qliegħ jew telf finali iridu jkunu inklużi fil-bilanċ għas-sena. KAPITOLU 6 Prinċipju ta' speċifikazzjoni Artikolu 22 L-appropjazzjonijiet jkunu allokati għal skopijiet speċifiċi fl-intier tagħhom bit-titolu u l-kapitolu; il-kapitoli jerġgħu jinqasmu f'artikoli u punti. Artikolu 23 1. Id-direttur jista' jagħmel trasferimenti minn Artikolu għal ieħor f'kull kapitolu. Għandu/ha j/tinforma lill-bord ta' treġija dwar it-trasferimenti li saru skond l-ewwel paragrafu malajr kemm jista' jkun. 2. Id-direttur jista' jagħmel trasferimenti minn titolu għal ieħor u minn kapitolu għal ieħor sa limitu ta' 10 % ta' l-appropjazzjonijiet għas-sena finanzjarja. Iktar minn dan il-limitu, j/tista' j/tagħmel proposta lill-bord ta' treġija għal trasferimenti ta' appropjazzjonijiet minn titolu għal ieħor jew minn kapitolu għal ieħor f'titolu. Il-bord ta' treġija jkollu xahar biex jopponi dawn it-trasferimenti; wara dan il-limitu jitqiesu addottati. 3. Proposti għal trasferimenti u trasferimenti li jkunu saru taħt dan l-Artikolu jrid ikollhom magħhom dokumenti ta' sostenn xierqa u ddettaljati li juru l-implimentazzjoni ta' appropjazzjonijiet u stimi ta' ħtiġiet sat-tmiem tas-sena finanzjarja, għall-intestamenti li jridu jkunu kkreditati u għal dawk li jridu jsiru l-appropjazzjonijiet minnhom. Artikolu 24 1. Approprjazzjonijiet jistgħu ikunu ttrasferiti biss f'intestaturi tal-budget li għalihom il-budget għandu appropjazzjonijiet awtorizzati jew għandu annotazzjoni nominali (p.m.). 2. Approprjazzjonijiet li jikkorrispondu mad dħul assenjat jistgħu ikunu ttrasferiti biss jekk jintużaw għall-iskop li kien assenjat id-dħul. KAPITOLU 7 Prinċipju ta' treġija finanzjarja tajba Artikolu 25 1. Appropjazzjonijiet tal-budget jintużaw skond il-prinċipju ta' treġija finanzjarja tajba, jiġifieri, skond il-prinċipji ta' ekonomija, effiċenza u effettivita. 2. Il-prinċipju ta' l-ekonomija jitlob li r-riżorsi li tuża l-entità tal-Komunità għall-attivitajiet tagħha jridu jkunu disponibbli fiż-żmien it-tajjeb, fi kwantitajiet u kwalità xierqa u bl-aħjar prezz. Il-prinċipju ta' l-effiċenza hu kkonċernat bl-aqwa relazzjoni bejn ir-riżorsi użati u r-riżultati milħuqa. Il-prinċipju ta' l-effettivita kkonċernat bl-għanijiet speċifiċi u li jintlaħqu r-riżultati mixtieqa. 3. Għanijiet speċifiċi li jistgħu jitkejlu, li jistgħu jintlaħqu u li wieħed jista' jara kemm jieħdu żmien iridu jkunu stabbiliti għall-oqsma kollha ta' l-attivita koperta mill-budget. Kemm u kif jintlaħqu dawn l-għanijiet ikun issorveljat minn indikaturi ta' prestazzjoni għal kull attivita u d-direttur jagħti tagħrif lill-bord ta' treġija. Dan it-tagħtif jingħata kull sena u l-iktar tard mad-dokument li jkun ma' l-abbozz preliminari tal-budget. 4. Biex id-deċiżjonijiet jittieħdu aħjar, l-entità tal-Komunità trid tagħmel evalwazzjonijiet tal-programmi jew attivitajiet qabel ma jsiru u wara li jkunu saru. Evalwazzonijiet hekk isiru għall-programmi u l-attivitajiet kollha li jirrikjedu nfiq kbir u r-riżultati ta' l-evalwazzjoni jintbagħtu lill-bord ta' treġija. KAPITOLU 8 Prinċipju tat-trasparenza. Artikolu 26 1. Il-budget jitħejja u jkun implimentat u l-kontijiet ikunu ppreżentati b'osservanza għall-prinċipju ta' trasparenza. 2. Il-budget u l-budget li jagħmel l-emendi, kif addottat finalment, ikun ippubblikat fil-Ġurnal Uffiċċjali tal-Komunitajiet Ewropej fi żmien xahrejn minn meta jkunu addottati. TITOLU III STABBILIMENT U STRUTTURA TAL-BUDGET KAPITOLU 1 Stabbiliment tal-budget Artikolu 27 1. Il-budget ikun stabbilit skond id-dispożizzjonijiet ta' l-istrument li jikkostitwixxi l-entità tal-Komunità. 2. Skond l-istrument li jikkostitwixxiha, l-entità tal-Komunità trid tibgħat stima ta' l-infiq u d-dħul tagħha u l-bażi ta' dik l-istima lill-Kummissjoni, flimkien mal-programm tax-xogħol tagħha, sa mhux iktar tard mill-31 ta' kull sena. 3. L-istima ta' dħul u nfiq ta' l-entità tal-Komunità irid jinkludi: (a) pjan ta' stabbiliment li jgħid l-għadd ta' postijiet temporanji u permanenti awtorizzati fil-limiti ta' l-appropjazzjonijiet tal-budget, bil-grad u bil-kategorija; (b) meta jkunhemm bidla fl-għadd ta' persuni f'post, resndikont li jiġġustifika t-talba għal postijiet ġodda; (ċ) stima kull tlett xhur ta' pagamenti bi flus u riċevuti; (d) tagħrif fuq kemm kienu intlaħqu mill-għanijiet stabbiliti qabel għall-attivitajiet diversi kif ukoll għanijiet ġodda imkejlin b'indikaturi; riżultati ta' evalwazzjonijiet ikunu kkonsultati u wżati bħala evidenza ta' kemm jaqbelli ssir emenda proposta fil-budget. 4. Bħala parti mill-proċedura biex ikun addottat il-budget ġenerali, il-Kummissjoni tibgħat ir-rendikonti ta' stimi ta' l-entità tal-Komunità lill-awtorita tal-budget u tipproponi l-ammont ta' sussidju għall-entità tal-Komunità u l-għadd tal-persunal li hi tqis li l-entità teħtieġ 5. L-awtorita tal-budget taddotta l-pjn ta' stabbiliment ta' l-entità tal-Komunità u kull emenda li ssirlu skond l-Artikolu 32(1). 6. Il-bord ta' treġija jaddotta l-budget u l-pjan ta' stabbiliment. Isiru definittivi wara l-addozzjoni finali tal-budget li tgħid l-ammont tas-sussidju u tal-pjan ta' stabbiliment u jekk ikun meħtieġ, il-budget u l-pjan ta' stabbiliment ikunu rranġati skond il-ħtieġa. Artikolu 28 Kull emenda fil-budget, inkluz il-pjan ta' stabbiliment, tkunis-suġġett ta' budget li jagħmel l-emendi addottat bl-istess proċedura tal-budget inizjali, skond id-dispożizzjonijiet ta' l-istrument kostitwenti u l-Artikolu 27. KAPITOLU 2 Struttura u presentazzjoni tal-budget Artikolu 29 Il-budget ikun magħmul minn rendikont ta' dħul u rendikont ta' nfiq. Artikolu 30 Sakemm ikun iġġustifikat bin-natura ta' l-attivitajiet ta' l-Aġenzija, ir-rendikont ta' l-infiq irid ikun imqassam fuq bażi ta' nomenklatura bi klassifikazzjoni skond l-iskop. Din in-nomenklatura tkun iddeterminata mill-entità tal-Komunità u tagħmel distinzjoni ċara bejn appropjazzjonijiet amministrattivi u appropjazzjonijiet operattivi. Artikolu 31 Il-budget irid juri: 1. fir-rendikont tad-dħul: (a) stima tad-dħul ta' l-entità tal-Komunità għas-sena finanzjarja kkonċernata; (b) id-dħul stmat għas-sena finanzjarja ta' qabel u d-dħul għas-sena N - 2; (ċ) rimarki xierqa fuq kull linja ta' dħul; 2. fir-rendikont ta’ l-infiq: (a) l-appropjazzjonijiet ta' impenn u ta' pagament għas-sena finanzjarja kkonċernata; (b) l-appropjazzjonijiet ta' impenn u ta' pagament għas-sena finanzjarja ta' qabel, u l-ispejjeż allokati u l-ispejjeż minfuqa fis-sena N - 2; (ċ) rendikont fil-qosor ta' kif se jsiru l-pagamenti dovuti fis-snin finanzjarji ta' wara biex jintlaħqu l-impenni tal-budget mibdijin fi snin finanzjarji ta' qabel; (d) rimarki xierqa f'kull sottodiviżjoni. Artikolu 32 1. Il-pjan ta' stabbiliment imsemmi fl-Artikolu 27, ħdejn l-għadd ta' postijiet awtorizzati għas-sena finanzjarja, l-għadd awtorizzat fis-sena ta' qabel u l-għadd ta' postijiet tassew mimlijin. Dan ikun limitu assolut għall-entità tal-Komunità; ma jistgħux isiru iktar ħatriet mil-limitu. Madankollu, ħlief fil-każ ta' gradi A 1, A 2 u A 3, il-bord ta' treġija jista' jibdel il-pjan ta' stabbiliment b'sa 10 % tal-postijiet awtorizzati, b'dawn iż-żewġ kondizzjonijiet: (a) li ma jintlaqatx id-daqs ta' l-appropjazzjonijiet tal-persunal li jiġi daqs sena finanzjarja sħiħa; (b) li l-limitu ta' l-għadd totali tal-postijiet awtorizzati mill-pjan ta' stabbiliment ma jinqabiżx. 2. B'deroga għat-tieni sottoparagrafu tal-paragrafu 1, l-effetti ta' xogħol part-time awtorizzat mill-awtorita li taħtar skond ir-Regolamenti tal-persunal jistgħu ikunu kkompensati b'ħatriet oħrajn. TITOLU IV IMPLIMENTAZZJONI TAL-BUDGET KAPITOLU 1 Dispożizzjonijiet ġenerali Artikolu 33 Id-direttur jaqdi d-dmirijiet ta' l-uffiċċjal li jawtorizza. Għandu/ha j/timplimenta d-dħul u l-infiq tal-budget skond ir-regoli finanzjarji ta' l-entità tal-Komunità, fuq responsabbilta' tiegħu/tagħha stess u fil-limiti ta' l-appropjazzjonijiet awtorizzati. Artikolu 34 1. Id-direttur j/tista' jiddelga l-poteri tiegħu/tagħha li timplimenta l-budget lil persunal ta' l-entità tal-Komunità li jaqa' taħt ir-regolamenti u regoli li jgħoddu għall-uffiċjali u impjegati oħrajn tal-Komunitajiet Ewropej ("Regolamenti tal-persunal" minn hawn ‘il quddiem), skond il-kondizzjonijiet preskritti mir-regoli finanzjarji, fis-sens ta' l-Artikolu 185 tar-Regolament Finanzjarju ġenerali, addottat mil-bord ta' treġija. Dawk li għandhom dawn il-poteri jistgħu jaġixxu biss fil-limiti tal-poteri li ngħataw espressament. 2. Dak li jkun irċieva d-delegazzjoni jista jiddelega l-poteri li rċieva lil ħaddieħor, kif previst fir-regoli għall-implimentazzjoni ta' dan ir-regolament imsemmijin fl-Artikolu 99. Kull att ta' sottodelegazzjoni jkun irid il-qbil espliċitu tad-direttur. Artikolu 35 1. L-atturi finanzjarji kollha fis-sens tal-Kapitoli 2 ta' dan it-Titolu huma pprojbiti li jieħdu kull miżura ta' implimentazzoni tal-budget li jistgħu ipoġġu l-interessi tagħhom f'konflitt ma' dawk ta' l-entità tal-Komunità. Jekk jinqala' każ hekk, l-attur ikkonċernat irid joqgħod lura milli jieħu l-miżura u jirreferi l-każ lill-awtorita kompetenti. 2. Ikun hemm konflitt ta' interessi jekk l-eżerċitazzjoni imparzjali u oġġettiva tal-funzjonijiet ta' attur fl-implimentazzjoni tal-budget jew ta' awditur intern tkun kompromessa b'raġunijiet familjari, ħajja emotiva, affinita politika jew nazzjonali, interess ekonomiku jew kull interess ieħor bħal tal-benefiċjarju. 3. L-awtorità kompetenti msemmija fil-paragrafu 1 tkun is-superjur immedjat tal-membru tal-persunal ikkonċernat. Jekk il-membru tal-persunal ikun id-direttur, l-awtorita' kompetenti tkun il-bord ta' treġija. Artikolu 36 1. Il-budget ikun implimentat mid-direttur fid-dipartmenti mpoġġija taħt l-awtorita tiegħu/tagħha. 2. Kompiti ta' kompetenza teknika u kompiti amminstrattivi, preparatorji jew anċillarji li la jeħtiġu l-eżerċitazzjoni ta' awtorita pubblika u lanqas l-użu ta' poteri ta' ġudizzju diskrezjonali jistgħu jingħataw b'appalt lil entitajiet esterni tal-qasam privat, fejn ma jistax isir mod ieħor. KAPITOLU 2 Atturi finanzjarji Sezzjoni 1 Prinċipju tas-segregazzjoni tad-dmirijiet Artikolu 37 Id-dmirijet ta' l-uffiċċjal li jawtorizza u tal-uffiċċjal tal-kontijiet ikunu segregrati u reċiprokament inkompatibbli Sezzjoni 2 L-uffiċċjal li jawtorizza Artikolu 38 1. L-uffiċċjal li jawtorizza ikollu r-responsabbilta li jimplimenta d-dħul u l-infiq skond il-prinċipju ta' treġija finanzjarja tajba u li jiżgura li l-ħtiġiet ta' legalita u regolarita jkunu mħarsa. 2. Biex jimplimenta l-infiq, l-uffiċċjal li jawtorizza jrid jagħmel impenni fil-budget u legali, irid jivvalida n-nefqa u jawtorizza pagamenti u jagħmel ix-xogħol ta' tħejjija għall-implimentazzjoni ta' l-appropjazzjonijiet. 3. L-implimentazzjoni tad-dħul issir billi jsiru stimi ta' ammonti li għandhom jitħallsu, ikunu stabbiliti l-intitolamenti li jridu jkunu rkuprati u l-ħruġ ta' ordnijiet ta' rkupru. Tinvolvi t-tneħħija ta' intitolamenti stabbiliti. 4. L-uffiċċjal li jawtorizza jistabbilixxi l-istruttura organizattiva u sistemi ta' treġija u ta' kontrolli interni għall-qadi ta' dmirijietu/ha, inkluż verifikazzjonijiet fuq li jkun sar, fejn xieraq, b'osservanza għall-istandardi minimi addottati mil-bord ta' treġija fuq il-bażi ta' standardi ekwivalenti li l-Kummissjoni tippreskrivi għad-dipartimenti tagħha stess, b'attenzjoni xierqa għar-riskji marbuta ma' l-ambjent ta' treġija u n-natura ta' l-azzjoni ffinanzjata. L-uffiċċjal li jawtorizza j/tistabbilixxi fid-dipartiment tiegħu/tagħha stess funzjoni ta' kompetenza u parir maħsuba biex tgħinu/ha jikkontrolla r-riskji involuti fl-attivitajiet tiegħu/tagħha. 5. Qabel ma tkun awtorizzata operazzjoni, l-aspetti operattivi u finanzjarji jridu jkunu vverifikati minn membri tal-persunal li mhumiex min beda l-operazzjoni. Il-bidu ta' operazzjoni u l-verifikazzjonijiet ta' qabel ma tibda u ta' li jkun sar huma funzjonijiet separati. 6. L-uffiċċjal li jawtorizza Iżomm id-dokumenti ta' sostenn li għandhom x'jaqsmu ma' l-operazzjonijiet li jkunu saru fuq medda ta' ħames snin mid-data tad-deċiżjoni li tat ir-rilaxx għall-implimentazzjoni tal-budget. Artikolu 39 1. Il-bidu ta' operazzjoni kif imsemmi fl-Artikolu 38(5) għandu jinftiehem bħala l-operazzjonijiet kollha ta' tħejjija għall-addozzjoni ta' l-atti li jimplimentaw il-budget magħmula mill-uffiċċjali li jawtorizzaw responsabbli msemmijin fl-Artikoli 33 u 34. 2. Verifikazzjoni minn qabel ta' operazzjoni kif imsemmi fl-Artikolu 38(5) għandu jinftiehem bħala l-kontrolli minn qabel li l-uffiċċjal li jawtorizza jagħmel biex jivverifika l-aspetti operattivi u funzjonali. 3. Trid issir mill-inqas verifkazzjoni minn qabel waħda fuq kull operazzjoni.. Din il-verifikazzjoni trid taċċerta li: (a) n-nefqa kif suppost u taqbel mad-dispożizzjonijiet rilevanti; (b) kien applikat il-prinċipju tat-treġija finanzjarja tajba msemmi fl-Artikolu 25. 4. L-iskop tal-verifikazzjoni ta' wara tad-dokumenti u, fejn xieraq, verifikazzjonijiet għal għarrieda, hu li jkun ivverifikat li l-operazzjonijiet imħallsa mill-budget saru sew u b'mod partikolari li l-kriterji msemmijin fil-paragrafu 3 kienu mħarsa. Dawn il-verifiki jistgħu ikunu organizzati fuq bażi ta' kampjun permezz ta' analiżi tar-riskju. 5. L-uffiċjali jew persunal ieħor li huma responsabbli għall-verifiki msemmijin fil-paragrafi 2 u 4 ikunu differenti minn dawk li jagħmlu l-kompiti msemmijin fil-paragrafu 1 u ma jiġux taħthom. 6. Il-persunal bir-responsabbilta li jeżaminaw bir-reqqa t-treġija ta' l-operazzjonijiet finanzjarji irid ikollhom il-ħiliet professjonali meħtieġa. Iridu jżommu kodiċi speċifiku ta' standards professjonali addottat mill-entità tal-Komunità u bbażat fuq standards preskritti mill-Kummissjoni għad-dipartimenti tagħha stess. Artikolu 40 1. L-uffiċċjal li jawtorizza jirraporta lill-bord ta' treġija dwar il-qadi ta' dmirijietu/ha fl-għamla ta' rapport ta' attivita annwali ("ir-rapport ta' l-uffiċċjal li jawtorizza" minn hawn ‘il quddiem) Dan ir-rapport juri r-riżultati ta' l-operazzjonijiet tiegħu/tagħha b'referenza għall-għanijiet stabbiliti, ir-riskji marbuta ma' dawn l-operazzjonijiet, kif intużaw ir-riżorsi mogħtija u kif taħdem is-sistema ta' kontroll interna. L-awditur intern fis-sens ta' l-Artikolu 71 jieħu nota tar-rapport ta' l-attivita annwali u kull biċċa tagħrif oħra identifikata. 2. Sa mhux iktar tard mil-15 ta' Ġunju ta' kull sena, il-bord ta' treġija jibgħat analiżi u evalwazzjoni tar-rapport annwali ta' l-uffiċċjal li jawtorizza dwar is-sena finanzjarja ta' qabel, lill-awtorita tal-budget u lill-Qorti ta' l-Awdituri. Din l-analiżi u evalwazzjoni tkun inkluża fir-rapport annwali ta' l-entità tal-Komunità, skond id-dispożizzjonijiet ta' l-istrument kostitwenti. Artikolu 41 Kull membru tal-persunal involut fit-treġija finanzjarja u kontroll tat-transazzjonijiet li s-superjur tiegħu/tagħha i/tridu/ha t/jaqbel magħha hi irregolari jew kontra l-prinċipji ta' treġija finanzjarja tajba jew ir-regoli professjonali li j/trid i/tħares, i/trid j/tinforma lid-Direttur bil-miktub u, jekk dan ma jagħmel xejn fi żmien raġjonevoli, lill-panel imsemmi fl-Artikolu 47(4) u lill-bord ta' treġija. Jekk ikun hemm attivita illegali, frodi jew korruzzjoni li tista' tħassar l-interessi tal-Komunità i/trid j/tgħarraf lill-awtorita u l-korpi nnominati mill-leġislazzjoni applikabbli. Artikolu 42 Meta l-poteri għall-implimentazzjoni tal-budget ikunu ddelegati jew sottodelegati skond l-Artikolu 34, l-Artikolu 38(1), (2) u (3) ikunu jgħoddu mutatis mutandis għall-uffiċċjali b'delegazzjoni jew sottodelegazzjoni li jawtorizzaw. Sezzjoni 3 Uffiċjal tal-kontijiet Artikolu 43 1. Il-bord tat-treġija jaħtar uffiċċjal tal-kontijiet, skond ir-regolamenti tal-persunal, li fl-entità tal-Komunità ikollu r-responsabbilta għal: (a) implimentazzjoni tajba ta' dħul u rkupru ta' ammonti stabbiliti li għandhom jittieħdu; (b) preparazzjoni u preżentazzjoni tal-kontijiet skond it-Titolu VII; (ċ) żamm tal-kotba skond it-titolu VII; (d) implimentazzjoni, skond it-Titolu VII, ir-regoli u l-metodi taż-żamm tal-kotba u l-karta tal-kontijiet skond id-dispożizzjonijiet addottati mill-uffiċċjal tal-kontijiet tal-Kummissjoni; (e) l-istabbiliment u l-validazzjoni tas-sistemi ta' żamm tal-kotba u fejn xieraq, sistemi ta' validazzjoni stabbiliti mill-uffiċċjal li jawtorizza biex jagħtu jew jiġġustifikaw tagħrif ta' żamm ta' kotba; (f) treġija tat-teżor. 2. L-uffiċċjal tal-kontijiet jikseb it-tagħrif meħtieġ biex isiru l-kontijiet li jagħtu stampa veru ta' l-assi ta' l-entità tal-Komunità u ta' l-implimentazzjoni tal-budget, mingħand l-uffiċċjal li jawtorizza, li jiggarantixxi li dan it-tagħrif ta' min joqgħod fuqu. 3. Bla ħsara għall-paragrafu 4 ta' dan l-Artikolu u l-Artikolu 44, l-uffiċjal tal-kontijiet waħdu għandu l-poter li jmexxi l-flejjes u assi oħrajn. Hu/hi t/jkun responsabbli għaż-żamma tagħhom. 4. L-uffiċjal tal-kontijiet jista' jiddelega xi kompiti lil ta' taħtu bla ħsara għar-Regolamenti tal-Persunal, meta ma jistax isir mod ieħor għall-qadi ta' dmirijietu/ha. 5. L-istrument tad-delegazzjoni jippreskrivi l-kompiti fdati lil min jirċievi d-delegazzjoni u d-drittijiet u l-obbligi tagħhom. Sezzjoni 4 Amministratur tal-flus akkont Artikolu 44 Meta, biex isir ħlas ta' somom żgħar u biex jinġabar dħul ieħor imsemmi fl-Artikolu 5, ma jistax isir mod ieħor, jistgħu jinfetħu kontijiet ta' flus akkont li jimtlew mill-uffiċċjal tal-kontijiet u jitpoġġew taħt ir-responsabbilta ta' amministraturi tal-flus akkont li j/tinnomina hu/hi. L-ogħla ammont ta' kull oġġett ta' nfiq jew dħul li jista' jitħallas mill-aministratur tal-flus akkont ma jistax jaqbeż ċertu ammont speċifikat minn kull entità tal-Komunità għal kull oġġett ta' nfiq jew dħul. KAPITOLU 3 Responsabbilta' ta' l-atturi finanzjarji Sezzjoni 1 Regoli Ġenerali Artikolu 45 1. Mingħajr preġudizzju għal azzjoni dixxiplinari, l-awtorita' li ħatret lill-uffiċċjali bid-delegazzjoni jew sottodelegazzjoni li jawtorizzaw tista' tneħħilhom id-delegazzjoni jew is-sottodelegazzjoni temporanjament jew għal kollox. L-uffiċċjal li jawtorizza j/tista', f'kull żmien, j/tirtira l-qbil tiegħu/tagħha għal sottodelegazzjoni speċifika. 2. Mingħajr preġudizzju għal azzjoni dixxiplinari, il-bord ta' treġija jista', f'kull żmien, jissospendi lill-uffiċċjal tal-kontijiet milli jaqdi dmirijietu temporanjament jew għal kollox. Il-bord ta' treġija jaħtar uffiċċjal tal-kontijiet temporanju. 3. Mingħajr preġudizzju għal azzjoni dixxiplinari, l-uffiċċjal tal-kontijiet jista', f'kull żmien, jissospendi lill-amministratur tal-flus akkont milli jaqdi dmirijietu temporanjament jew għal kollox. Artikolu 46 1. Id-dispożizzjonijiet ta' dan il-Kapitolu huma mingħajr preġudizzju għar-responsabbilta' quddiem il-liġi kriminali, li għandhom l-uffiċċjal tal-kontijiet u l-persuni msemmijin fl-Artikolu 45, kif previst fil-liġi nazzjonali li tkun tgħodd u fid-dispożizzjonijiet fis-seħħ dwar il-protezzjoni ta' l-interessi finanzjarji tal-Komunitajiet u dwar il-ġlieda kontra l-korruzzjoni li tinvolvi uffiċċjali tal-Komunitajiet jew uffiċċjali ta' l-Istati Membri. 2. Tista' tittieħed azzjoni dixxiplinari fuq kull uffiċċjal li jawtorizza, uffiċċjal tal-kontijiet, jew amministratur ta' l-flus akkont u jistgħu jintalbu jħallsu kumpens kif stabbilit fir-regolamenti tal-persunal, mingħajr preġudizzju għall-Artikoli 47, 48 u 49. Fil-każ ta' attivita illegali, frodi jew korruzzjoni li jistgħu jagħmlu ħsara lill-interessi tal-Komunità, il-każ jittieħed għand l-awtoritajiet u korpi nnominati mil-leġislazzjoni applikabbli. Sezzjoni 2 Regoli li jgħoddu għall-uffiċċjali bid-delegazzjoni jew sottodelegazzjoni li jawtorizzaw Artikolu 47 1. L-uffiċċjal li jawtorizza jista' jintalab iħallas kumpens kif stabbilit fir-regolament tal-persunal. Skond li j/tkun għamel/let j/tista' jintalab j/tagħmel tajjeb, għad-dannu li jkunu sofrew il-Komunitajiet, kollu jew parti minnu, minħabba mġieba serjament ħażina min-naħa tiegħu/tagħha fil-qadi ta' dmirijietu/ha jew f'konnessjoni mal-qadi ta' dmirijietu/ha, b'mod partikolari jekk tiddetermina li jridu jkunu rkuprati intitolamenti jew j/toħroġ ordnijiet għall-irkupru, j/torbot nefqa jew j/tiffirma ordni għall-ħlas mingħajr ma j/tħares dan ir-Regolament Finanzjarju u r-regoli implimentattivi tiegħu. L-istess jgħodd meta, b' mġieba serjament ħażina, j/tonqos milli j/tagħmel dokument li jistabbilixxi ammont li għandu jiddaħħal jew jekk j/tonqos milli j/toħroġ ordni ta' rkupru jew, mingħajr ġustifikazzjoni, j/toħroġha tard jew jekk j/tonqos milli j/toħroġ ordni għall-pagament jew j/toħroġha tard, li minħabba f'hekk l-aġenzija tkun tista' titfittex b'azzjonijiet ċivili minn partijiet terzi. 2. Uffiċċjal bid-delegazzjoni jew sottodelegazzjoni li jawtorizza li j/tqis li deċiżjoni li taqa' taħt ir-responsabbilta tiegħu/tagħha hi irregolari jew tmur kontra l-prinċipji tat-treġija finanzjarja tajba irid jgħarraf lill-awtorita' li tkun iddelegatu/ha bil-miktub. Jekk l-awtorita li tkun għamlet id-delegazzjoni tagħti struzzjoni rraġunata bil-miktub lill-uffiċċjal bid-delegazzjoni jew sottodelegazzjoni li jawtorizza biex jimplimenta d-deċiżjoni kkonċernata, dan/din i/trid jimplimentaha u ma j/tistax jinżamm responsabbli. 3. Fil-każ ta' delegazzjoni, l-uffiċċjal li jawtorizza jibqa' responsabbli li jara li t-treġija interna u li s-sistemi ta' kontrol stabbiliti għadhom effettivi, u li jagħżel l-uffiċċjal b'delegazzjoni li jawtorizza. 4. Il-panel stabbilit mill-Kummissjoni biex jara saritx irregolarita finanzjarja u x'għandhom ikunu l-konsekwenzi, jekk ikun hemm, skond l-Artikolu 66(4) tar-Regolament Finanzjarju ġenerali, jista' jeserċita l-istess poteri għall-entità tal-Komunità li jeserċita għad-dipartimenti tal-Kummisjoni. Jekk ma jiddeċidix hekk, il-bord ta' treġija jista' jistabbilixxi panel funzjonalment indipendenti li jkun speċjalizzat f'dan il-qasam. Fuq il-bażi tal-fehma ta' dan il-panel, id-direttur jiddeċiedi jibdiex il-proċeduri dixxiplinari jew proċeduri biex jitħallas il-kumpens. Jekk il-panel isib problemi sistemiċi, jibgħat rapport bir-rakkomandazzjonijiet lill-uffiċċjal li jawtorizza u lill-awditur intern tal-Kummissjoni. Jekk il-fehma timplika lid-direttur, il-panel jibgħatha lill-bord ta' treġija u lill-awditur intern tal-Kummissjoni. 5. Kull membru tal-persunal jista' jintalab jagħmel tajjeb għad-dannu, kollu jew parti minnu, li tkun sofriet l-entità tal-Komunità minħabba mġieba serjament ħażina minn naħa tiegħu/tagħha waqt il-qadi ta' dmirijietu/ha jew f'konnessjoni mal-qadi ta' dmirijietu/ha. L-awtorita li taħtar tieħu deċiżjoni rraġunata wara li tlesti l-formalitajiet preskritti mir-regolamenti tal-persunal rigward kwistjonijiet dixxiplinari. Sezzjoni 3 Regoli li jgħoddu għall-uffiċċjali tal-kontijiet u għall-amministraturi tal-flus akkont. Artikolu 48 Uffiċjal tal-kontijiet jista' jkun suġġett għal azzjoni dixxiplinarja u ħlas ta' kumpens, skond ir-Regolamenti tal-Persunal, b'mod partikolari meta: (a) j/titlef flejjes ta' danni, assi u dokumenti li jkunu għandu jew b'negliġenza tiegħu/tagħha jintilfu jew tiġrilhom xi ħsara; (b) j/tibdel kontijiet tal-bank jew kontijiet ġiro f'uffiċċju postali mingħajr ma jgħarraf lill-uffiċċjal li jawtorizza minn qabel; (ċ) j/tirkupra jew i/tħallas ammonti li ma jaqblux ma' l-ordnjiet korrispondenti ta' rkupru jew ħlas; (d) j/tonqos milli j/tiġbor dħul dovut. Artikolu 49 Amministratur tal-flus akkont jista' jkun suġġett għal azzjoni dixxiplinarja u ħlas ta' kumpens, skond ir-Regolamenti tal-Persunal, b'mod partikolari meta: (a) j/titlef flejjes ta' danni, assi u dokumenti li jkunu għandu jew b'negliġenza tiegħu/tagħha jintilfu jew tiġrilhom xi ħsara; (b) ma jkollux/hiex dokumenti ta' sostenn xierqa ta' pagamenti li t/jkun għamel/let; (ċ) i/tħallas lil persuni li mhumiex dawk intitolati; (d) j/tonqos milli j/tiġbor dħul dovut. KAPITOLU 4 Operazzjonijiet ta' dħul Sezzjoni 1 Dispożizzjonijiet ġenerali Artikolu 50 L-entità tal-Komunità tippreżenta talbiet lill-Kummissjoni għal ħlas tas-sussidju, kollu jew parti minnu, tal-Komunità, sostenut bi tbassir tad-dħul u nfiq ta' flus, skond termini u f'intervalli miftehma mal-Kummissjoni. Artikolu 51 Il-fondi li l-Kummissjoni tħallas lill-entità tal-Komunità b'sussidju iridu jagħtu imgħax għall-benefiċċju tal-budget ġenerali. Sezzjoni 2 Stimi ta' amonti li għandhom jiddaħħlu Artikolu 52 L-istimi ta' l-ammonti li għandhom jiddaħħlu l-ewwel jagħmilhom l-uffiċċjal li jawtorizza responsabbli għal kull miżura jew sitwazzjoni li tista' toħloq jew tibdel ammont li jrid jingħata lill-entità tal-Komunità. Sezzjoni 3 Stabbiliment ta' l-ammonti li għandhom jiddaħħlu Artikolu 53 1. Permezz ta' stabbiliment ta' ammont li għandu jiddaħħal, l-uffiċċjal li jawtorizza jew l-uffiċċjal b'delegazzjoni li jawtorizza: (a) jivverifika li hemm dejn; (b) jiddetermina jew jivverifika l-verita u l-ammont tad-dejn; (ċ) jivverifika l-kondizzjonijiet li fihom dovut id-dejn 2. Kull ammont dovut identifikat b'ċertezza, ta' ammont fiss u dovut irid ikun stabbilit b'ordni ta' rkupru mogħtija lill-uffiċċjal tal-kontijiet, flimkien ma' nota ta' debitu li tintbagħat lid-debitur. Dawn iż-żewġ dokumenti jridu jsiru u jintbagħtu mill-uffiċċjal li jawtorizza responsabbli. 3. Mingħajr preġudizzju għad-dispożizzjonijiet preskritti fir-regoli, appalt, jew ftehim li jkun jgħodd, kull dejn mhux imħallas fid-data meta għandu jitħallas kif miktuba fin-nota tad-debitu jeħel imgħax skond ir-regoli ddettaljati għall-implimentazzjoni tar-Regolament Finanzjarju ġenerali. 4. F'każi ssostanzjati kif suppost, xi oġġetti ta' dħul ta' rutina jistgħu ikunu stabbiliti provviżorjament. Stabbiliment provviżorju jkopri l-irkupru ta' diversi ammonti individwali li b'hekk ma jkunx hemm bżonn li jkunu stabbiliti individwalment. Qabel it-tmiem tas-sena finanzjarja, l-uffiċċjal li jawtorizza jemenda l-ammonti stabbiliti provviżorjament biex jiżgura li jaqblu ma' l-ammonti li jridu jitħallsu tabilħaqq stabbiliti. Sezzjoni 4 Awtorizzazzjoni għall-irkupru Artikolu 54 Permezz ta' l-awtorizzazzjoni għall-irkupru l-uffiċċjal li jawtorizza jagħti struzzjonijiet lil-uffiċċjal tal-kontijiet, billi joħroġ ordni ta' rkupru, biex jirkupra ammont li għandu jiddaħħal li j/tkun stabbilixxa/iet. Sezzjoni 5 Irkupru Artikolu 55 1. Ammonti mħallsin għalxejn ikunu rkuprati. 2. L-uffiċjal tal-kontijiet jaġixxi fuq ordnijiet ta' rkupru għal ammonti li għandhom jiddaħħlu stabbiliti kif suppost mill-uffiċċjal li jawtorizza jew l-uffiċċjal li jawtorizza responsabbli. J/Teserċita d-diliġenza dovuta biex j/tiżgura li l-entità tal-Komunità tirċeivi d-dħul tagħha u j/tara li d-drittijiet tagħha huma salvagwardjati. 3. Meta l-uffiċċjal li jawtorizza responsabbli j/tkun qed j/taħseb li j/tneħħi l-irkupru ta' ammont li għandu jiddaħħal, i/trid j/tiżgura li r-rinunzja f'lokha u taqbel mal-prinċipju ta' treġija finanzjarja tajba. Rinunzja hekk issir b'deċiżjoni ta' l-uffiċċjal li jawtorizza, u trid tkun issostanzjata. L-uffiċċjal li jawtorizza ma jistax jiddelega deċiżjoni hekk. Id-deċiżjoni tar-rinunzja trid tiddikjara x'azzjoni saret biex l-irkupru jkun żgurat u l-punti tal-liġI u l-fatti li hi bbażata fuqhom. 4. L-uffiċċjal li jawtorizza responsabbli Iħassar ammont stabbilit li jrid jiddaħħal meta żball rigward punt ta' liġi jew fatt juri li l-ammont ma kienx stabbilit sew. Kanċellazzjoni hekk issir fuq deċiżjoni ta' l-uffiċċjal li jawtorizza responsabbli u trid tkun issostanzjata kif jixraq. 5. L-uffiċċjal li jawtorizza responsabbli irid iżid jew inaqqas l-ammont ta' dejn stabbilit meta s-sejba ta' żball ta' fatt tinneċessita bidla fl-ammont tad-dejn, sakemm din il-korrezzjoni ma tinvolvix telf mill-intitolament stabbilit ta' l-entità tal-Komunità.. Aġġustament hekk isir b'deċiżjoni ta' l-uffiċċjal li jawtorizza responsabbli u jrid ikun issostanzjat kif jixraq. Artikolu 56 1. Malli l-irkupru tas-somma dovuta jsir tassew, l-uffiċċjal tal-kontijiet jagġmel annotazzjoni fil-kontijiet u jgħarraf lill-uffiċċjal li jawtorizza responsabbli. 2. Tinħareġ riċevuta għall-pagamenti kollha bi flus li jkunu saru lill-uffiċċjal tal-kontijiet. Artikolu 57 1. Jekk l-irkupru ma jkunx sar sad-data stipulata fin-nota tad-debitu, l-uffiċċjal tal-kontijiet irid jgħarraf lill-uffiċċjal li jawtorizza responsabbli u jibda mill-ewwel il-proċedura biex jagħmel irkupru bil-mezzi offerti mil-liġi, inkluż, fejn xieraq, permezz ta' kumpens, u jekk dan ma jistax isir, b'irkupru sfurzat. 2. L-uffiċjal tal-kontijiet jirkupra l-ammonti billi jikkumpensa bi drittijiet ekwivalenti li l-entità tal-Komunità għandha fuq debituri li huma stess għandhom drittijiet aċċertati fuq l-entità tal-Komunità, għal ammont fiss u dovut, sakemm il-kumpens hu legalment possibbli. Artikolu 58 L-uffiċjal tal-kontijiet, b'kollaborazzjoni ma' l-uffiċċjal li jawtorizza responsabbli, jista' jagħti iktar żmien għall-pagament biss fuq talba bil-miktub mingħand id-debitur, b'indikazzjoni tar-raġunijiet, b'dawn iż-żewġ kondizzjonijiet: (a) id-debitur iwiegħed li jħallas imgħax bir-rata speċifikata fir-regoli ddettaljati għall-implimentazzjoni tar-Regolament Finanzjarju ġenerali għaż-żmien permess kollu, mid-data ta' meta kien dovut oriġinarjament il-pagament; (b) biex ikunu ssalvagwardjati d-drittijiet ta' l-entità tal-Komunità, id-debitur irid jagħti garanzija finanzjarja li tagħmel tajjeb kemm għas-somma kif ukoll għall-imgħax. Sezzjoni 6 Dispożizzjonijiet speċifiċi li jgħoddu għall-miżati u spejjeż. Artikolu 59 1. Meta l-entità tal-Komunità tiġbor miżati u ħlas imsemmijin fl-Artikolu 5(a), stima totali provviżorja ta' dawn il-miżati u ħlasijiet issir fil-bidu ta' kull sena finanzjarja. 2. Bħala regola ġenerali, l-entità tal-Komunità trid tagħti servizzi fuq is-saħħa tal-kompiti fdati lilha biss wara li l-ħlas korrispondenti jkun sar kollu. 3. Jekk, b'eċċezzjoni, ikun ingħata servizz mingħajr ma tkun tħallset minn qabel il-miżata, japplikaw sezzjonijiet 3, 4 u 5 ta' dan il-Kapitolu. KAPITOLU 5 Operazzjonijiet ta' nfiq Artikolu 60 1. Kull oġġett tan-nefqa ikun allokat, ivvalidat, awtorizzat u mħallas. 2. Kull impenn ta' ħlas irid jiġi wara deċiżjoni ta' finanzjament. 3. Il-programm ta' xogħol ta' l-entità tal-Komunità ikun jgħodd daqs deċiżjoni ta' finanzjament għall-attivitajiet li jkopri, sakemm dawn huma identifikati b'mod ċar u l-kriterja li huma mibnijin fuqhom magħmulin ċari ħafna. 4. Approprjazzjonijiet amministrattivi jistgħu isiru mingħajr ma ssir deċiżjoni ta' finanzjament qabel. Sezzjoni 1 Rabta ta' nfiq Artikolu 61 1. L-irbit tal-budget huwa l-operazzjoni li twarrab l-appropjazzjonijiet meħtieġa biex ikopru pagamenti sussegwenti biex ikun onorat impenn legali. 2. Impenn legali huwa l-att fejn l-uffiċċjal li jawtorizza responsabbli jidħol f'obbligu jew jistabbilixxi obbligu li jirriżulta f'nefqa għall-budget. 3. Ir-rabta tal-budget tkun individwali ladarba jkunu magħrufin il-benefiċjarju u l-ammont tan-nefqa. 4. Ir-rabta tal-budget tkun globali meta mhux magħruf mill-inqas element wieħed minn dawk meħtieġa biex ikun identifikat l-impenn individwali. 5. Ir-rabta tal-budget tkun provviżorja meta tkun maħsuba biex tkopri nfiq amministrativ ta' rutina u mhux magħrufin definittivament l-ammont jew il-benefiċjarju finali. L-irbit provviżorju tal-budget isir jew bil-konklużjoni ta' impenn legali individwali jew iktar li jagħtu intitolament għal pagamenti sussegwenti jew, f'każi eċċezzjonali li għandhom x'jaqsmu ma' nfiq għal treġija ta' persunal, direttament bil-pagamenti. Artikolu 62 1. Għal kull miżura li tirriżulta f'nefqa li trid titħallas mil-budget, l-uffiċċjal li jawtorizza responsabbli jagħmel rabta tal-budget qabel ma jidħol f'obbligu legali ma' partijiet terzi. 2. Impenni legali individwali li għandhom x'jaqsmu ma' rbit tal-budget individwali jew provviżorji iridu jingħalqu sal-31 ta' Diċembru tas-sena N. Fit-tmiem tal-perjodi msemmijin fl-ewwel sottoparagrafu, il-bilanċ minn dan l-irbit tal-budget li ma ntużax jinħall mill-uffiċċjal li jawtorizza responsabbli. 3. L-impenni legali mibdijin għal azzjonijiet li jdumu iktar minn sena finanzjarja u l-irbit tal-budget korrispondenti, ħlief għal infiq ta' persunal, irid ikollhom data finali għall-implimentazzjoni li tkun stabbilita skond il-prinċipju ta' treġija finanzjarja tajba. Kull parti minn dan l-irbit li ma tkunx saret sa sitt xhur wara dik id-data finali tinħall skond l-Artikolu 11. Artikolu 63 Meta jaddotta rabta tal-budget, l-uffiċċjal li jawtorizza responsabbli irid jiżgura li: (a) in-nefqa tħallset mill-oġġett it-tajjeb fil-budget; (b) l-approprjazzjonijiet huma disponibbli; (ċ) l-infiq konformi mad-dispożizzjonijiet li jgħoddu, b'mod partikolari dawk ta l-istrument kostitwenti, ir-regoli finanzjarji ta' kull entità tal-Komunità u l-atti kollha addottati skondhom: (d) l-prinċipju tat-treġija finanzjarja tajba qed jitħares. Sezzjoni 2 Validazzjoni tan-nefqa Artikolu 64 Permezz tal-validazzjoni tan-nefqa, l-uffiċċjal li jawtorizza responsabbli: (a) jivverifika l-intitolament tal-kreditur; (b) jivverifika l-kondizzjonijiet li skondhom dovut il-pagament; (ċ) jiddetermina jew jivverifika kemm hu veru d-dritt u l-ammont tiegħu. Artikolu 65 1. Validazzjoni ta' kull nefqa tkun ibbażata fuq dokumenti ta' sostenn li jaffermaw l-intitolament tal-kreditur, fuq il-bażi ta' rendikont tas-servizzi mogħtija tabilħaqq, provvisti tassew ikkonsenjati jew xogħol li sar tabilħaqq, jew fuq il-bażi ta' dokumenti oħrajn li jiġġustifikaw il-ħlas. 2. Id-deċiżjoni ta' validazzjoni issir magħrufa billi l-uffiċċjal li jawtorizza responsabbli jiffirma voucher ta' "mgħoddi għall-pagament". 3. F'sistema mhux ikkompjuterizzata, "mgħoddi għall-pagament" tkun timbru li jkun jinkorpora il-firma ta' l-uffiċċjal li jawtorizza responsabbli. F'sistema kkompjuterizzata, "mgħoddi għall-pagament" tkun validazzjoni permezz ta' kelma sigrieta li jkun jafha biss l-uffiċċjal li jawtorizza responsabbli. Sezzjoni 3 Awtorizzazzjoni ta' nfiq Artikolu 66 1. Permezz ta' l-awtorizzazzjoni ta' nfiq, l-uffiċċjal li jawtorizza responsabbli, billi joħroġ ordni ta' pagament, jgħid lill-uffiċċjal tal-kontijiet iħallas oġġett ta' nefqa li jkun ivvalida. 2. L-uffiċċjal li jawtorizza responsabbli jikteb id-data u jiffirma l-ordni ta' pagament, imbagħad jgħaddiha lill-uffiċċjal tal-kontijiet. L-uffiċċjal li jawtorizza responsabbli Iżomm id-dokumenti ta' sostenn skond l-Artikolu 38(6). 3. Fejn jixraq l-ordni ta' pagament mibgħuta lill-uffiċċjal tal-kontijiet ikollha magħha dokument li jiċċertifika li l-merkanzija ddaħħlet fl-inventarji msemmijin fl-Artikolu 90(1). Sezzjoni 4 Ħlas ta' nfiq Artikolu 67 1. Il-ħlas isir kif tintwera prova li l-azzjoni rilevanti saret skond id-dispposizzjonijiet ta' l-att bażiku fis-sens ta' l-Artikolu 49 tar-Regolament Finanzjarju ġenerali jew il-kuntratt jew ftehim tal-konċessjoni, u tkopri waħda mill-operazzjonijiet li ġejjin: (a) ħlas ta' l-ammont dovut kollu; (b) ħlas ta' l-ammont dovuti b'wieħed mill-modi li ġejjin: (i) finanzjament minn qabel, li jista' jitqassam fuq għadd ta' pagamenti; (ii) pagament jew iktar temporanju; (iii) pagament tal-bilanċ ta' l-ammonti dovuti. Finanzjament minn qabel jgħodd għall-pagamenti temporanji kollha jew għal parti. Il-finanzjament minn qabel kollu u pagamenti temporanji jgħoddu għall-ħlas tal-bilanċi. 2. Fil-kontijiet trid issir distinzjoni bejn it-tipi differenti ta' pagament imsemmijin fil-paragrafu 1 meta dawn isiru. Artikolu 68 Il-ħlas ta' l-infiq isir mill-uffiċċjal tal-kontijiet fil-limiti tal-fondi disponibbli. Sezzjoni 5 Limiti ta' żmien għal operazzjoni ta' nfiq. Artikolu 69 Il-validazzjoni, awtorizzazzjoni u ħlas ta' nfiq irid isir fil-limiti ta' żmien speċifikati fi, u skond id-dispożizzjonijiet ta', ir-regoli ddettaljati għall-implimentazzjoni tar-Regolament Finanzjarju ġenerali. KAPITOLU 6 Sistemi ta' l-IT Artikolu 70 Meta operazzjonijiet ta' dħul u nfiq isiru permezz ta' sistemi ta' kompjuter, id-dokumenti jridu jkunu ffirmati bi proċedura kkompjuterizzata jew elettronika. KAPITOLU 7 Awditur intern Artikolu 71 1. L-entità tal-Komunità irid ikollha funzjoni ta' verifikazzjoni interna li trid issir skond l-istandardi internazzjonali relevanti. 2. Mingħajr preġudizzju għall-Artikolu 38(4) l-awditur intern tal-Kummissjoni jeżerċita l-istess poteri fl-entitajiet tal-Komunità li jeserċita fid-dipartimenti tal-Kummissjoni. Artikolu 72 1. L-awditur intern jagħti pariri lill-entità tal-Komunità dwar kif ilaħħqu mar-riskji, billi jagħti fehmiet indipendenti fuq il-kwalità tas-sistemi ta' treġija u kontrolli u billi joħroġ rakkomandazzjonijiet biex jirranġaw il-kondizzjonijiet ta' implimentazzjoni ta' l-operazzjonijiet u jġibu ‘l quddiem treġija finanzjarja tajba. I/tkun responsabbli li: (a) j/tagħmel stima ta' kemm huma adattati u effettivi s-sistemi ta' treġija interna u l-prestazzjoni tad-dipartimenti biex jimplimentaw il-programmi u l-azzjonijiet billi ssir referenza għar-riskji marbutin magħhom; u (b) jagħmel stima ta' kemm huma adattati u tal-kwalità tas-sistemi ta' kontroll interni li jgħoddu għal kull operazzjoni ta' implimentazzjoni tal-budget. 2. L-awditur intern għandu jwettaq il-kompiti tiegħu fuq l-attivitajiet u d-dipartimenti kollha tal-korp Komunitarju. Hu/hi għandu jgawdi aċċess sħiħ u illimitat għall-informazzjoni meħtieġa biex iwettaq ħidmietu. 3. L-awditur intern j/tirraporta lill-bord ta' treġija u lid-Direttur fuq is-sejbiet u r-rakkomandazzjonijiet tiegħu/tagħha. Jiżguraw li ssir azzjoni fuq ir-rakkomandazzjonijiet li joħorġu mill-verifiki. 4. L-awditur intern jagħti rapport annwali tal-verifika interna lill-entità tal-Komunità, li fost affarijiet, oħrajn jistabbilixxi l-għadd u t-tip ta' verifiki interni li jkunu saru u l-azzjoni li ttieħdet fuq dawn ir-rakkomandazzjonijiet. Dan ir-rapport annwali jrid isemmi wkoll problemi sistemiċi li jinsabu mill-panel stabbilit skond l-Artikolu 66(4) tar-Regolament Finanzjarju ġenerali. 5. Kull sena l-entità tal-Komunità tibgħat rapport lill-Kummissjoni u lill-awtorita responsabbli għar-rilaxx, li jkun imħejji mid-direttur u li jiġbor l-għadd u t-tip ta' verifiki interni li saru mill-awditur intern, ir-rakkomandazzjonijiet li saru u l-azzjonijiet li ttieħdu fuq dawn ir-rakkomandazzjonijiet. Artikolu 73 Ir-responsabbilta' ta' l-awditur intern għall-azzjoni li tittieħed fil-qadi ta' dmirijietu/ha ikun iddeterminat skond l-Artikolu tar-Regolament Finanzjarju ġenerali. TITOLU V KSIB Artikolu 74 Rigward ksib, ikunu jgħoddu d-dispożizzjonijiet tar-Regolament Finanzjarju ġenerali u r-regoli ddettaljati għall-implimentazzjoni ta' dak ir-regolament. TITOLU VI KONĊESSJONIJIET MOGĦTIJA MILL-ENTITÀ TAL-KOMUNITÀ Artikolu 75 Meta l-entità tal-Komunità tista' tagħti konċessjonijiet skond l-istrument li jikkostitwixxiha, ikunu jgħoddu d-dispożizzjonijiet rilevanti tar-Regolament Finanzjarju ġenerali għall-implimentazzjoni ta' dak ir-Regolament. TITOLU VII PRESENTAZZJONI TAL-KONTIJIET U TAŻ-ŻAMM TAL-KOTBA KAPITOLU 1 Preżentazzjoni tal-kontijiet Artikolu 76 Il-kontijiet annwali ta' l-entità tal-Komunità ikun fihom: (a) ir-rendikonti finanzjarji ta' l-entità tal-Komunità; (b) ir-rapporti fuq l-implimentazzjoni tal-budget ta' l-entità tal-Komunità. Il-kontijiet ta' l-entità tal-Komunità ikollhom magħhom rapport fuq it-treġija tal-budget u finanzjarja matul is-sena. Artikolu 77 Il-kontijiet iridu jħarsu r-regoli u jkunu eżatti u komprensivi u jippreżentaw stampa veru u ġusta: (a) rigward ir-rendikonti finanzjarji, ta' l-assi u l-piżijiet, spejjeż u dħul, intitolamenti u obbligi li ma jidhrux bħala assi u piżijiet u dħul u nfiq ta' flus; (b) rigward rapporti fuq implimentazzjoni tal-budget, ta' operazzjonijiet ta' dħul u nfiq. Artikolu 78 Ir-rendikonti finanzjarji jitħejjew skond il-prinċipji taż-żamm tal-kotba ġeneralment aċċettati li jkunu speċifikati fir-regoli għall-implimentazzjoni tar-Regolament Finanzjarju ġenerali, li huma: (a) bażi ta' negozju: (b) prudenza; (ċ) metodi konsistenti ta' żamm tal-kotba; (d) it-tagħrif ikun jista' jitqabbel; (e) materjalita; (f) ma jkunx hemm innettjar; (g) il-verita aqwa mid-dehra; (g) żamm tal-kotba bbażat fuq l-akkumulazzjoni. Artikolu 79 1. Minbarra l-prinċipji taż-żamm tal-kotba bbażati fuq l-akkumulazzjoni, ir-rendikonti finanzjarji jridu juru l-ħlas u d-dħul għas-sena finanzjarja, irrilevanti mid-data ta' ħlas jew ġbir. 2. Il-valur ta' l-assi u l-piżijiet ikun iddeterminat skond ir-regoli tal-valutazzjoni preskritti mil-metodi għaż-żamm tal-kotba previsti fl-Artikolu 132 tar-Regolament Finanzjarju ġenerali. Artikolu 80 1. Ir-rendikont finanzjarji jkunu ppreżentati bl-ewro u jkun fihom: (a) il-karta tal-bilanċ u l-kont ekonomiku tal-kwantitajiet li jkunu nħadmu, li jirrapreżentaw l-assi u l-piżijiet u l-qagħda finanzjarja u l-kwantitajiet ekonomiċi li jkunu nħadmu fil-31 ta' Diċembru tas-sena ta' qabel; ikunu ppreżentati skond l-istruttura preskritta mid-Direttiva tal-Kunsill fuq il-kontijiet annwali ta' ċerti tipi ta' kumpaniji, u titqies ukoll in-natura speċifika ta' l-attivitajiet ta' l-entità tal-Komunità; (b) il-lista tad-dħul u nfiq ta' flus li juru l-ammonti li nġabru u ħarġu matul is-sena, u l-aħħar pożizzjoni tat-teżor; (ċ) rendikont tal-bidliet fil-kapital li juri bid-dettal iż-żiediet u t-tnaqqis matul is-sena f'kull oġġett fil-kontijiet tal-kapitali 2. L-Anness tar-rendikonti finanzjarji jissuplimenta lil u jikkumenta dwar it-tagħrif mogħti fir-rendikonti msemmijin fil-paragrafu 1 u jagħti t-tagħrif ieħor kollu preskritt minn prattiċi li jkunj aċċettati internazzjonalment, meta dan it-tagħrif ikollu x'jaqsam ma' l-attivitajiet ta' l-entità tal-Komunità. Artikolu 81 Ir-rapporti daw l-implimentazzjoni tal-budget iridu jkunu ppreżentati bl-ewro. Ikun fihom: (a) Il-kont tal-budget tal-kwantitajiet li jkunu nħadmu, li jistabbilixxi l-ħidmiet kollha tal-budget għas-sena rigward dħul u nfiq; dan ikun ippreżentat bl-istess truttura tal-budget innifsu; (b) L-Anness tal-kont tal-budget tal-kwantitajiet li jkunu nħadmu, li jissupplimenta lil, u jikkumenta dwar, it-tagħrif mogħti f'dak il-kont. Artikolu 82 Sa mhux iktar tard mill-1 ta' Marzu tas-sena ta' wara, l-uffiċċjal tal-kontijiet irid jibgħat il-kontijiet provviżorji lill-uffiċċjal tal-kontijiet tal-Kummissjoni, flimkien mar-rapport fuq it-treġija tal-budget u finanzjarja matul is-sena, msemmi fl-Artikolu 76(7) ta' dan ir-Regolament, biex l-uffiċċjal tal-kontijiet ikun jista' jikkonsolida l-kontijiet kif previst fl-Artikolu 128 tar-Regolament Finanzjarju ġenerali. Artikolu 83 1. Skond l-Artikolu 129(1) tar-Regolament Finanzjarju ġenerali, il-Qorti ta' l-Awdituri, sa mhux iktar tard mill-15 ta' Ġunju, trid tagħmel l-osservazzjonijiet tagħha fuq il-kontijiet provviżorji ta' kull istituzzjoni u kull entità msemmijin fl-Artikolu 185 tar-Regolament Finanzjarju ġenerali. 2. Id-direttur, malli jirċievi l-osservazzjonijiet tal-Qorti ta' l-Awdituri dwar il-kontijiet provviżorji ta' l-entità tal-Komunità, irid iħejji l-kontijiet finali ta' l-entità tal-Komunità, b'responsabbilta tiegħu stess, u jibgħathom lill-bord tat-treġija, li jagħti fehma fuq dawn il-kontijiet. 3. Id-direttur jibgħat il-kontijiet finali, flimkien mal-fehma tal-bord ta' treġija, lill-uffiċċjal tal-kontijiet tal-Kummissjoni, lill-Qorti ta' l-Awdituri, lill-Parlament Ewropew u l-Kunsill Ewropew, sa mhux iktar tard mill-1 Lulju tas-sena ta' wara. 4. Il-kontijiet finali ta' l-entità tal-Komunità ikunu ppubblikati fil-Ġurnal Uffiċċjali tal-Komunitajiet Ewropej fil-31 ta' Ottubru tas-sena finanzjarja ta' wara. 5. Id-direttur jibgħat tweġiba lill-Qorti ta' l-Awdituri għall-osservazzjonijiet li jkunu għamlu sa mhux iktar tard mit-30 ta' Settembru. KAPITOLU 2 Żamm tal-Kotba Sezzjoni 1 Dispożizzjonijiet komuni Artikolu 84 1. Is-sistema taż-żamm tal-kotba ta' l-entità tal-Komunità hi sistema li tintuża biex ikun organizzat it-tagħrif tal-budget u finanzjarju b'mod li ċ-ċifri jkunu jistgħu jiddaħħlu, jkunu arkivjati u rreġistrati. 2. Il-kontijiet ikunu magħmulin mill-kontijiet ġenerali u kontijiet tal-budget. Dawn il-kontijiet isiru bl-ewro fuq il-bażi ta' kull sena kalendarja. 3. Iċ-ċifri fil-kontijiet ġenerali u l-kontijiet tal-budget ikunu addottati f'għeluq is-sena tal-budget sabiex il-kontijiet imsemmijin fil-Kapitolu wieħed ikunu jistgħu isiru. 4. Minkejja l-paragrafi 2 u 3, l-uffiċċjal li jawtorizza jista' jżomm kontijiet analitiċi. Artikolu 85 Ir-regoli u l-metodi taż-żamm tal-kotba u l-karta tal-kontijiet armonizzata li tkun applikata mill-entità tal-Komunità tkun addottata mill-uffiċċjal tal-kontijiet tal-Kummissjoni skond l-Artikolu 133 tar-Regolament Finanzjarju ġenerali. Sezzjoni 2 Kontijiet Ġenerali Artikolu 86 Il-kontijiet ġenerali jżommu, b'ordni kronoloġika u bil-metodu tal-partita doppja, l-eventi u l-operazzjonijiet kollha li jolqtu l-qagħda ekonomika u finanzjarja u l-assi u l-piżijiet ta' l-entità tal-Komunità. Artikolu 87 1. Ċaqliq fil-kontijiet u l-bilanċi jiddaħħal fir-reġistri tal-kontijiet. 2. L-annotazzjonijiet kollha tal-kontijiet, inklużi aġġustamenti lill-kontijiet, ikunu bbażati fuq dokumenti ta' sostenn, u li jkunu jirreferu għalihom. 3. Is-sistema taż-żamm tal-kotba trid tkun b'mod li l-annotazzjonijiet kollha tal-kontijiet ikunu jistgħu jissegwew. Artikolu 88 L-uffiċċjal tal-kontijiet ta' l-entità tal-Komunità, wara għeluq is-sena tal-budget u sad-data tal-presentazzjoni tal-kontijiet finali, jista' jagħmel aġġustamenti li ma jinvolvux ħruġ jew ġbir għal dik is-sena, li jkunu meħtieġa għal presentazzjoni veru u ġusta tal-kontijiet skond ir-regoli. Sezzjoni 3 Kontijiet tal-budget Artikolu 89 1. Il-kontijiet tal-budget jagħtu rekord iddettaljat ta' l-implimentazzjoni tal-budget. 2. Għall-iskop tal-paragrafu 1, il-kontijiet tal-budget iridu jżommu l-operazzjonijiet tad-dħul u nfiq tal-budget previst fit-Titolu IV ta' dan ir-regolament. KAPITOLU 4 Inventarji tal-Propjeta Artikolu 90 1. L-entità tal-Komunità żżomm inventarji li jkun fihom il-kwantita u l-valur ta' l-assi tanġibbli u mhux, u l-assi finanzjarji li jikkostitwixxu l-propjeta' tal-Komunità skond mudell imħejji mill-uffiċċjal tal-kontijiet tal-Kummissjoni. L-entità tal-Komunità tikkontrolla li l-annotazzjonijiet fl-inventarju jaqblu mal-qagħda veru. 2. Il-bejgħ ta' propjeta mobbli tkun irreklamat b'mod xieraq. TITOLU VIII VERIFIKA ESTERNA U RILAXX KAPITOLU 1 Verifika esterna Artikolu 91 Il-Qorti ta' l-Awdituri teżamina bir-reqqa l-kontijiet ta' l-entità tal-Komunità skond l-Artikolu 248 tat-Trattat tal-KE. Artikolu 92 1. L-entità tal-Komunità tibgħat il-budget, kif finalment addottat, lill-Qorti ta' l-Awdituri. Tgħarraf lill-Qorti ta' l-Awdituri, malajr kemm jista' jkun, b'kull deċiżjoni u bl-atti kollha li jkunu addottati skond l-Artikoli 10, 14, 19 u 23. 2. L-entità tal-Komunità tibgħat ir-regoli finanzjarji interni li taddotta lill-Qorti ta' l-Awdituri. 3. Il-Qorti ta' l-Awdituri tkun mgħarrfa bil-ħatra ta' uffiċċjali li jawtorizzaw, uffiċċjali tal-kontijiet u amministratur ta' flus akkont u b'deċiżjonijiet ta' delegazzjoni skond l-Artikolu 34, l-Artikolu 43(1) u (4) u l-Artikolu 44. Artikolu 93 L-iskrutinju li tagħmel il-Qorti ta' l-Awdituri jkun irregolat bl-Artikoli 139 sa 144 tar-Regolament Finanzjarju ġenerali. KAPITOLU 2 Rilaxx Artikolu 94 1. Il-Parlament Ewropew, fuq rakkomandazzjoni tal-Kunsill, qabel it-30 ta' April tas-sena N + 2, jagħti rilaxx lid-direttur għall-implimentazzjoni tal-budget għas-sena N. 2. Jekk id-data prevista fil-paragrafu 1 ma tistax tintlaħaq, il-Parlament Ewropew jew il-Kunsill jgħarraf lid-direttur għalfejn kien hemm posponiment. 3. Jekk il-Parlament Ewropew jipposponi d-deċiżjoni li tagħti r-rilaxx, id-direttur irid jagħmel l-isforzi kollha biex malajr kemm jista' jkun jieħu miżuri biex ineħħI jew jgħin it-tneħħija ta' l-ostakli għal dik id-deċiżjoni. Artikolu 95 1. Id-deċiżjoni ta' rilaxx tkopri l-kontijiet tad-dħul u nfiq kollu ta' l-entità tal-Komunità, u juri l-bilanċ li jirriżulta u l-assi u l-piżijiet ta' l-entità tal-Komunità. 2. Bit-tir li jikkonċedi r-rilaxx, il-Parlament Ewropew, wara li jkun għamel hekk il-Kunsill, jeżamina l-kontijiet u r-rendikonti finanzjarji ta' l-entità tal-Komunità. Teżamina wkoll ir-rapport annwali magħmul mill-Qorti ta' l-Awdituri, flimkien mat-tweġibiet tad-direttur ta' l-entità tal-Komunità, kull rapport speċjali tal-Qorti ta' l-Awdituri li għandhom x'jaqsmu mas-sena finanzjarja kkonċernata u r-rendikont ta' assigurazzjoni tal-Qorti ta' l-Awditrui rigward kemm wieħed jista' joqgħod fuq il-kontijiet u l-legalita u r-regolarita tat-transazzjonijiet li huma mibnijin fuqhom. 3. Fuq talba tal-Parlament Ewropew, id-direttur jagħtih kull tagħrif meħtieġ għall-applikazzjoni bla tfixkil tal-proċedura tar-rilaxx għas-sena kkonċernata, bl-istess mod kif previst fl-Artikolu 146(3) tar-Regolament Finanzjarju ġenerali. Artikolu 96 1. Id-direttur jieħu l-passi xierqa biex jaġixxi fuq l-osservazzjonijiet li jkunu mad-deċiżjoni ta' rilaxx tal-Parlament Ewropew u fuq il-kummenti li jkunu mar-rakkomandazzjoni għar-rilaxx addottata mill-Kunsill. 2. Fuq talba tal-Parlament Ewropew jew tal-Kunsill, id-direttur jirraporta fuq il-miżuri meħuda fid-dawl ta' dawn l-osservazzjonijiet u kummenti. J/tibgħat kopja tiegħu lill-Kummissjoni u lill-Qorti ta' l-Awdituri. TITOLU IX DISPOŻIZZJONIJIET TEMPORANJI U FINALI Artikolu 97 Il-limiti msemmijin fl-Artikolu 83 ikunu jgħoddu għall-ewwel darba għas-sena tal-budget 2005. Għal snin ta' qabel dawn il-limiti ta' żmien ikunu: (a) il-15 ta' Settembru għall-Artikolu 83(3); (b) it-30 ta' Novembru għall-Artikolu 83(4); (ċ) il-31 ta' Ottubru għall-Artikolu 83(5). Artikolu 98 Il-Parlament Ewropew, il-Kunsill u l-Kummissjoni jingħataw il-poteri li jiksbu kull tagħrif jew spjegazzjonijet meħtieġa dwar kwistjonijiet ta' budget fl-oqsma tal-kompetenza tagħhom. Artikolu 99 Sa fejn meħtieġ, il-bord ta' treġija jaddotta regoli ddettaljati biex jimplimenta r-Regolament Finanzjarju ta' l-entità tal-Komunità, fuq propsta tad-direttur tagħha. Artikolu 100 Ladarba dan ir-regolament jidħol fis-seħħ, kull entità msemmija fl-Artikolu 185 tar-Regolament Finanzjarju ġenerali taddotta Regolament Finanzjarju ġdid b'tir li jiddaħħal fl-1 ta' Jannar 2003, jew għallinqas, fi żmien sitt xhur mid-data li jidħol fil-medda ta' l-Artikolu 185 imsemmi, wara l-konċessjoni ta' sussidju li titħallas mill-budget ġenerali. Artikolu 101 Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, 19 Diċembru 2002. Għall-Kummissjoni Franz Fischler Membru tal-Kummissjoni. [1] ĠU L 248, 15.9.02, p. 1. [2] Għadu mhux ippubblikat fil-Ġurnal Uffiċjali. [3] Għadu mhux ippubblikat fil-Ġurnal Uffiċjali. [4] Għadu mhux ippubblikat fil-Ġurnal Uffiċjali. --------------------------------------------------